laion/Wikipedia-Exotic huggingface dataset:
מוחמד עלי בארפורושי קודוס

קודוס (בפרסית: قدوس; 1822–1849) הוא הכינוי שניתן למולא מוחמד עלי בארפורושי (בפרסית: محمدعلی بارفروشی), ממאמיני הבאב, אחרון אותיות הח"י. קודוס הוא צאצא ישיר של האמאם חסאן,הוא נולד בעיר בארפורוש (כיום "באבול"Bárfurúsh) והתחנך באסכולה השייח'ית של האסלאם השיעי המבוסס על לימודיהם של שייח' אחמד אחסאי וסייד כאזם רשתי. הוא היה אחד התלמידים המוערכים ביותר של סייד כאזם רשתי, וחיפש את ממשיכו של המורה שלו לאחר מותו. את הממשיך של סייד כאזם רשתי, הבאב, גילה מולא חוסיין בושרואי אך לאחר מכן כל אחד מאותיות הח"י הכירו בו כממשיך הרוחני באופן עצמאי, כשקודוס היה האחרון מביניהם. לאחר שמוצא מולא חוסיין את הבאב, קודוס מצטרף למאמניו והופך לשליח האחרון של הבאב – אחרון אותיות הח"י. אף על פי שהוא האחרון הוא נחשב לחשוב מכולם מבין אותיות הח"י, שוגי אפנדי כותב עליו: "Regarding the station of Quddus, he should by no means be considered having had the station of a Prophet. His station was no doubt a very exalted one, and far above that of any of the Letters of the Living, including the first Letter, Mulla Husayn" שגי אפנדי טוען שאמנם אינו נביא, אך הוא החשוב והעלה ביותר מבין אותיות הח"י, אפילו יותר מראשון אותיות הח"י, מולא חוסיין בושרואי. באוקטובר 1844 קודוס יוצא מהעיר בושהיר ומצטרף לבאב לעליית הרגל למכה שם הבאב מצהיר את הצהרתו הראשונה. בשיראז קודוס חווה את הרדיפה הראשונה שלו בתור באבי כאשר הוא ומולא סאדיק נתפסים וזקניהם נשרפים והם מגורשים מהעיר. בשנת 1848 בעקבות עימותים בין הבאבים לשלטון והנפת הבאבים את הדגל השחור המסמל על בואו של המהדי, הבאבים מותקפים בידי ההמון והם בורחים בהנהגתו של מולא חוסיין בושרואי לקברו של השייח' טברסי, שם הם מתבצרים. הם נתונים לבזיזות ונכנסים לעימות עם הצבא המקומי. קודוס מצטרף בשלב מאוחר יותר והופך למפקד הבאבים בתקיפה זו. הקרב מסתיים לאחר שהנסיך מהדי-קולי מירזא שולח עותק של הקוראן ומכתב לקודוס בו הוא מזמין אותו לאוהל שלו לדון בשלום ומבטיח שלא יפגע בו, אך בהגיעו לאוהל קודוס נתפס ורבים מהמאמינים הבאבים במבצר נרצחים ונכלאים. הנסיך מהדי-קולי מירזא מעביר את קודוס אל השלטונות, וב-16 במאי 1849 השלטון הפרסי נותן את קודוס לידי המון זועם, הם הפשיטו אותו מבגדיו וטורבנו, הולכו אותו כבול בשלשלאות ברחבי העיר וההמון ביתר אותו בסכינים וגרזנים ושרף את חלקיו, למעט מספר חתיכות שנלקחו ונקברו בקרבת מקום. מספרים על הבאב, שהיה אז כלוא בכלא בצ'יהריק שהיה בצער כה גדול שלא היה יכול לכתוב או להכתיב לתקופה של שישה חודשים. Baháʼí Reference Library - God Passes By, Page 7 the bahai encyclopedia project-Letters of the living Letters of Living, Dawn-Breakers, Quddús, Terracesby / on behalf of Universal House of Justice Baháʼí Reference Library - God Passes By, Page 9 Baháʼí Reference Library - God Passes By, Page 10 Baháʼí Reference Library - The Dawn-Breakers: Nabíl's Narrative of the Early Days of the Baháʼí Revelation, Page 399 Baháʼí Reference Library - The Dawn-Breakers: Nabíl's Narrative of the Early Days of the Baháʼí Revelation, Page 410-411
רבזד

רבזד (בהונגרית: Ravazd) הוא כפר קטן במחוז גיור-מושון-שופרון, שבצפון-מערב הונגריה. בשנת 1992 הכפר טריאנפוסטה התפצל מרבזד והוכרז ככפר עצמאי. ברבזד חיו יהודים בתקופות זמן שונות: מדיה וקבצים בנושא רבזד בוויקישיתוף אתר האינטרנט הרשמי של רבזד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מיטיאנה

מחוז מיטיאנה (באנגלית, בסוואהילי: Mityana) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, מיטיאנה. המחוז גובל במחוז קיבוגה מצפון, במחוז נאקאסאקה מצפון מזרח, במחוז וואקיסו ממזרח, במחוז מפיגי מדרום מזרח, במחוזות בוטמבלה וגומבה מדרום ובמחוז מובנדה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא מיטיאנה. במקור נחשב המחוז לחלק ממחוז מובנדה. בשנת 2015, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. רוב כלכלת המחוז נשענת על חקלאות. הגידולים הנפוצים במחוז הם: תירס, כרוב, קסאווה, בצל, עגבנייה, שעועית, בטטה, קפה (צמח) ותה. רוב התוצרת החקלאית נמכרת בשטחי המחוז ונועדת לשימוש עצמי. קצב גידול האוכלוסייה הוא 1.67% בשנה. כ-70% מתושבי המחוז גרים באזורים כפריים. אתר האינטרנט הרשמי של מיטיאנה NRM releases roadmap for primaries in New districts, PML Daily, ‏2018-08-04 (באנגלית) Mityana (District, Uganda) - Population Statistics, Charts, Map and Location, www.citypopulation.de (באנגלית)
מופת (צה"ל)

מופת (לשעבר מופ"ת) היא יחידה מטכ"לית באגף כוח האדם בצה"ל, האמונה על הטיפול בחיילי צה"ל בתחומים שונים. מופת מיישמת את מדיניות צה"ל בתחומי השכר, הגמלאות, רווחת הפרט והיחידות ומגבשת ומממשת את מדיניות תהליך הפרישה ושערי היציאה מצה"ל. בנוסף, מובילה מערך שירות מתקדם לפרט למימוש זכויותיו לאורך שירותו בצבאי בחובה, בקבע, במילואים ובגמלאות. כל זאת תוך שותפות בעיצוב המדיניות בתחומי הטיפול באנשים. יחידת מופת כפופה לחטיבת הפרט (רמ"ט אכ"א) והיא תחת פיקוד אגף כוח האדם (ר' אכ"א) במטה הכללי. מפקד היחידה הנוכחי הוא אלוף-משנה רועי נתנאל. יחידת מופת אחראית על התחומים הבאים: ענף מינוף - מהווה אינטגרטור לתהליכים חוצי ארגון. אחראי על תוכנית העבודה, או"ש, בקרה, משאבים, תקשוב ופיתוח תהליכים דיגיטליים בעולמות השכר והפרט לכלל הצבא. הגוף המוביל ביחידה בכך שמתווה את דירקטיבת השדרה הפיקודית ביחידה ובמטה בנושאי בניין והפעלת הכח. ענף שכר - אמון על יישום מדיניות וחישוב השכר החודשי למשרתי הקבע, הגמלאים, החובה, אזרחים עובדי צה"ל ושארים. אחרי על יישום החלטות מס הכנסה. ענף ת"ש - אמון על יישום וביצוע עולמות ת"ש קבע וחובה, בדגש על מרכז המשפחה הלוחמת ומרכז בודדים. כמו כן מתמקד ברווחת היחידות ומענה מקצועי ובקרתי ליחת"שים. ענף שירותי שכר ופרט - אמון על מתן שירות לפרט בתפיסה אחודה במגוון עולמות תוכן: שכר, אשראי, נופש, ת"ש וכדומה. מנהל הפרישה - אמון על מדיניות ומימוש עולם הפרישה, וכן שחרור בשער יציאה שני. מכין מקצועית ומנטלית את משרתי הקבע הפורשים לאחר שנים בשירות קבע לחיים באזרחות ומסייע בהשמתם במקומות עבודה חדשים. תחת מפקדת מופת כפופה מנכ"לית חבר. פעילותה החלה עוד בימי המחתרות טרם קום המדינה, תחת אגף הכספים (אכ"ס). היחידה טיפלה בתשלומים לפרט עבור אוכלוסיות משרתי הקבע, גמלאים מקבלי קצבה, חיילי החובה, עובדי צה"ל, משפחות משרתי מילואים (בחירום), ובעלי רכב אזרחי מגויס. כמו כן טיפלה היחידה ביחידות התשלומים הפרוסות (יחת"ש), שהיו אמונות על כרטיסיות נסיעה לחיילים, גביית קנסות, שלמייה, ועוד. היחידה הייתה כפופה לראש אכ"א במטכ"ל. בשנת 1995, כחלק משינוי מבנה ארגוני והקמת חטיבות באכ"א, הוקמה חטיבת הפרט, ומנהל התשלומים הוכפף אליה. בשנת 2000 הוקם "המרכז לשירות הפרט", בתוך מחלקת הפרט באכ"א - כשינוי תפיסת הטיפול בפרט בצורה מרוכזת. בשנת 2006 הוקמה יחידת מופת כמיזוג של שלוש יחידות: מת"ש, מרכז השירות לפרט, ומנהל הפרישה (האמון על ליווי הפורשים מצה"ל). האיחוד הביא לשינוי תפיסה מנהלי מהותי בתחום הטיפול באנשים. שכן מת"ש היה גוף ריכוזי, ועם האיחוד החלו תהליכי ביזור לסגלי משאבי האנוש ביחידות מתוך כוונה להיטיב עם הפרט ולבצע בקרה מיטבית. דרכי התקשרות, יחידת מופת אתר צה"ל
יחסי טורקיה–סלובניה

יחסי טורקיה–סלובניה הם יחסי החוץ בין טורקיה לסלובניה. לאחר הכרזת העצמאות ב-25 ביוני 1991, הכירה טורקיה ברפובליקה של סלובניה ב-6 בפברואר 1992. לאחר מכן, שגרירות טורקיה בליובליאנה נפתחה ב-1 באפריל 1993, וסלובניה בעקבותיה פתחה את שגרירותה באנקרה בספטמבר 1996. מאז הקמתה של הרפובליקה של סלובניה, היחסים הדו-צדדיים בין המדינות התפתחו באפן חיובי. היחסים החיוביים התקדמו צעד אחד קדימה עם חתימתו של מסמך השותפות האסטרטגית בין טורקיה לסלובניה ב-3 במרץ 2011 באנקרה בביקורו הרשמי של ראש ממשלת סלובניה בורוט פאחור בטורקיה. גורם נוסף התורם ליחסים בין שני השותפים האסטרטגיים הוא הביקורים הרבים בתדירות גבוהה. לאחרונה, הנשיא רג'פ טאיפ ארדואן ערך ביקור רשמי מוצלח בסלובניה ב-30 במרץ 2015. היקף הסחר בין טורקיה לסלובניה עלה באופן מתמיד במהלך השנים האחרונות. אף על פי כן, היחסים הכלכליים הדו-צדדיים בין המדינות עדיין אינם מממשים את הפוטנציאל האמיתי שלהם. בשנת 2015 היקף הסחר הכולל בין טורקיה לסלובניה היה 1.15 מיליארד דולר. בסלובניה, אזרחים טורקים מחזיקים בעיקר במפעלים קטנים עד בינוניים, הפועלים במגזרים כמו מזון, טקסטיל, תכשיטים ותיירות. בפרס "המשקיע של שנת 2012" זכתה חברת "אודלו", שנרכשה בשנת 2011 על ידי חברת Bayraktarlar Holding, שבסיסה באיסטנבול, ומייצרת פנסי איתות ונורות LED למכוניות אאודי, ב.מ.וו ומרצדס. אותה חברה קיבלה את הפרס היוקרתי "מצוינות עסקית" בשנת 2014, שניתן למפעלים המסחריים המצליחים ביותר שפעלו בסלובניה. מספר האזרחים הסלובניים המבקרים בטורקיה הגיע ל-41,799 בשנת 2014. התעניינותם של טורקים לבקר בסלובניה למטרות תיירות גדלה בהתמדה לאורך השנים. השפעות היחסים החיוביים המתמשכים בכל התחומים בין המדינות מורגשות גם בתחום התרבותי והחינוכי. אמנות וספרות עכשווית טורקית מושכות יותר ויותר את החברה הסלובנית. מו"לים סלובניים מתרגמים את עבודותיהם של סופרים טורקים בולטים לסלובנית. יתר על כן, סטודנטים טורקים הלומדים בסלובניה במסגרת תוכנית ארסמוס ממלאים תפקיד חשוב בפריחת יחסי התרבות עם סלובניה. סלובניה מחזיקה בטורקיה שגרירות באנקרה וקונסוליה כללית באיסטנבול. טורקיה מחזיקה בסלובניה שגרירות בליובליאנה. מדיה וקבצים בנושא יחסי טורקיה–סלובניה בוויקישיתוף יחסי טורקיה–סלובניה, באתר משרד החוץ הטורקי יחסי טורקיה–סלובניה באתר משרד החוץ הטורקי אתר על יחסי מדינות
SOR B 9,5

SOR B 9,5 הוא אוטובוס עירוני מתוצרת יצרנית האוטובוסים הצ'כית SOR Libchavy (פול') (שם רשמי: "SOR Libchavy spol. s r.o") אשר יוצר בצ'כיה בין השנים 1998–2005. מספר מושבים: 26 מושבים (דגם 3 דלתות כניסה) / 34 + 1 מושבים (דגם 2 דלתות כניסה). מספר נוסעים 74 נוסעים (דגם 3 דלתות כניסה) / 61 + 1 נוסעים (כולל בעמידה) (דגם 2 דלתות כניסה). תצורות: 2 דלתות כניסה / 3 דלתות כניסה. גובה רצפה מקרקע - 60 ס"מ. מספר יחידות של דגם "SOR B 9,5" יוצאו לפולין. דגם "SOR B 9,5" דגם "SOR B 9,5" דגם "SOR B 9,5" דגם "SOR B 9,5" דגם "SOR B 9,5" SOR B 7,5 SOR BN 9,5 SOR BN 10,5 SOR CN 12 מדיה וקבצים בנושא SOR B 9,5 בוויקישיתוף SOR B 9,5, סרטון באתר יוטיוב SOR B 9,5, סרטון באתר יוטיוב אתר היצרן SOR דגמי "SOR" / ראו דגם "SOR B 9,5" kamim.sk/doprava/technika/sor דגם "SOR B 9,5" imhd.sk/bb/vehicle-type-description/172/SOR-C-9-5
ישראל חיים ברקוביץ

ישראל חיים ברקוביץ (1921–1990) היה רב וראש עיריית צפת. ברקוביץ נולד לר' יעקב יום טוב ליטמן ושפרה. למד בישיבת חוסט אצל הגאון רבי יהושע גרינוולד. במהלך השואה נלקח למחנה עבודה של הנאצים שם שהה עד לשחרורו. אחר כך שהה במחנה פליטים בגרמניה. בשנת 1948 עלה לישראל, והסוכנות היהודית שלחה אותו לצפת. אחרי תקופה קצרה מונה לנציג הציבור החרדי בעיריית צפת. בתפקיד זה כהן כ-35 שנה, כממלא מקום ראש העיר, סגן ראש העיר וכיהן בשנת 1968 כראש העיר. כראש העיר פעל למען הקהילה החרדית בצפת. לאחר שעזב את העירייה הקים בשיתוף עם עוד מס' שותפים את בית האבות "סוכת שלום" בצפת. בנו הרב יעקב יום טוב ליטמן ברקוביץ, נהרג בתאונת דרכים (בשנת תשמ"ד). נפטר ב־26 ביולי 1990. נקבר לצד בנו, בבית עלמין סגולה בפתח תקווה. נכדו הוא שדרן רדיו קול חי יענקלה פרידמן. כתבה עליו בבלוג "עולמם של החרדים" – 30 שנה לראש עיריית צפת הרב ישראל חיים ברקוביץ ז"ל ה אב תש"נ
ארטילריה של צה"ל

ארטילריה בשירותם של צה"ל ושל חיל התותחנים הישראלי. תותחים מתנייעים בצה"ל מיכאל אוריה ואביב כדריה, מהנפוליאונצ'יק ועד הדוהר: גלגולו של התותח הישראלי, באתר צה"ל, 16 במרץ 2017
יחסי טורקיה–פולין

יחסי טורקיה–פולין הם יחסי החוץ בין פולין לטורקיה. שתי המדינות חברות מלאות בנאט"ו ובאיחוד מדינות הים התיכון. היחסים בין פולין לטורקיה היו חזקים מבחינה היסטורית, היחסים הרשמיים כוננו במאה ה-15, על אף ששתי המדינות לחמו פעמים רבות, וכוחות פולנים אף היו שותפים בהבסת הצבא העות'מאני במהלך קרב וינה בשנת 1683 בתקופת המלחמה הטורקית הגדולה. האימפריה העות'מאנית, יחד עם פרס, היו המדינות הגדולות היחידות בעולם שלא הכירו בחלוקת פולין. במאה ה-19 הגיעו לטורקיה וטרנים פולנים רבים ממרד נובמבר, מרד ינואר ומלחמת קרים. קצינים פולנים רבים, כמו מיכל צ'ייקובסקי (אנ'), שירתו בצבא האימפריה העות'מאנית. הגנרל הפולני מריאן לנגביץ' בילה את השנים האחרונות בחייו בטורקיה, נלחם בצבא העות'מאני ונפטר באיסטנבול, שם קבור בבית הקברות היידארפשה (אנ'). המשורר הלאומי הפולני אדם מיצקביץ' בילה את החודשים האחרונים בחייו באיסטנבול ונפטר שם. הבית בו התגורר הפך לימים למוזיאון אדם מיצקביץ'. יש גם את הכפר הפולני פולונזקיי (אנ') (אדמפול) בטורקיה. השוכן בצד האנטולי של איסטנבול ויושב בשנת 1842 על ידי וטרנים פולנים ממרד נובמבר. במאות ה-19 וה-20 הגיעו מתיישבים פולנים נוספים. נכון לשנת 2009, עדיין יש מיעוט פולני בכפר. טורקים מפורסמים בעלי אבות פולניים חלקיים כוללים את המשוררת והמחזאית נאזים חכמת, ואת זמרת אופרת הסופרן ליילה גנג'ר. אף על פי שטורקיה ופולין נהנות מיחסים טובים, מאז סוף המאה ה-20, היחסים בין המדינות לפעמים מתוחים. פולין הייתה אחת המדינות העיקריות שגינו את הפלישה הטורקית של קפריסין ואישרה את עמדתה עבור קפריסין מאוחדת. יתר על כן, בשנת 2005, פולין הכירה רשמית ברצח העם הארמני, ואילצה את טורקיה לסגור את שגרירתה למשך חודש והפכה את היחסים ביניהן למעט חמוצים. בשנים האחרונות, בגלל שלטונו הסמכותי של רג'פ טאיפ ארדואן וידידותו הגוברת עם רוסיה, היחסים הידרדרו. פולין ראתה ברוסיה איום על הריבונות הלאומית שלה והייתה ביקורתית רבה כלפי התערבות רוסית בענייני חוץ. פולין מחזיקה בטורקיה שגרירות באנקרה וקונסוליה כללית באיסטנבול. טורקיה מחזיקה בפולין שגרירות בוורשה. מדיה וקבצים בנושא יחסי טורקיה–פולין בוויקישיתוף "Edukacja Międzykulturowa: Turcy" (PDF). אורכב מ-המקור (PDF) ב-2010-07-03.
מפל אולואופנה

מפל אולואופנה (באנגלית: Oloʻupena Falls) הוא מפל מים הממוקם בחלקו הצפון-מזרחי של האי מולוקאי, המשתייך לאיי הוואי, שבמדינת הוואי, ארצות הברית, והוא נחשב באופן לא רשמי כמפל הרביעי בגובהו בעולם, וכן לגבוה ביותר בארצות הברית. המפלים זורמים כאשר נחל עונתי קצר נשפך על שפת אחד מצוקי הים הגדולים ביותר בעולם, הממוקם בין עמקי פלקונו ווואילאו (אנ'). הם נשחקו בחריץ בפנים המצוק, וניתן לראותם רק מהאוקיינוס או מהאוויר. Tallest and Largest Waterfalls at the World Waterfall Database, www.worldwaterfalldatabase.com (באנגלית) "Molokai Waterfalls". imagesofoldhawaii.com. "10 Highest Waterfalls in the World". howstuffworks.
יחסי טורקיה–מולדובה

יחסי טורקיה–מולדובה הם יחסי החוץ בין טורקיה למולדובה. במהלך המאה ה-15 נכבש שטחה של מולדובה בידי האימפריה העות'מאנית, כחלק מכיבושה של נסיכות מולדובה. בשנת 1812 נאלצה האימפריה העות'מאנית למסור את בסרביה לידי האימפריה הרוסית, אשר לאחר מלחמת העולם הראשונה צורפה לממלכת רומניה, ולאחר מלחמת העולם השנייה הפכה ברובה למולדובה הסובייטית. טורקיה הכירה בעצמאות מולדובה ב-16 בדצמבר 1991 שהוכרזה ב-27 באוגוסט 1991. היחסים הדיפלומטיים בין טורקיה למולדובה כוננו ב-3 בפברואר 1992. הסכם הידידות ושיתוף הפעולה, הנחשב לבסיס החוקי של היחסים הדו-צדדיים בין טורקיה ומולדובה נחתם במהלך ביקורו של הנשיא סוליימאן דמירל במולדובה, ב-2–3 ביוני 1994. היחסים בין טורקיה למולדובה צברו תאוצה משמעותית לאחרונה. נשיא טורקיה רג'פ טאיפ ארדואן ביקר במולדובה בתאריכים 17–18 באוקטובר 2018, יחד עם גאגוז ירי. ביקורו של הנשיא היה הביקור הרשמי הבילטרלי הרשמי הראשון מטורקיה במולדובה לאחר 19 שנים. נשיא מולדובה, איגור דודון, ביקר בטורקיה ב-30 בדצמבר 2019 על מנת להשתתף בישיבה הראשונה של המועצה לשיתוף פעולה אסטרטגי הטורקית. על פי הפרוטוקול שנחתם ב-17 באוקטובר 2018, אזרחים טורקים ומולדובים יכולים לבקר אחד במדינות זו עם תעודות זהות בלבד. הפרוטוקול הנוגע לנסיעות ללא הדרכון נכנס לתוקף ב-19 בפברואר 2019. היקף הסחר בין טורקיה למולדובה בשנת 2019 הסתכם ב 568 מיליון דולר (322 מיליון דולר של יצוא טורקי, 246 מיליון דולר של יבוא ממולדובה). ההשקעות הטורקיות במולדובה הסתכמו ב-300 מיליון דולר חברות בנייה טורקיות קיבלו 38 פרויקטים בשווי של 518 מיליון דולר אמריקאי. הסכם סחר חופשי (FTA) בין המדינות נכנס לתוקף ב-1 בנובמבר 2016. טורקיה מחזיקה במולדובה שגרירות בקישינב וקונסוליה כללית בקומראט, בירת הרפובליקה הבדלנית גגאוזיה, מקבוצת העמים הטורקיים מולדובה מחזיקה בטורקיה שגרירות באנקרה ו-4 קונסוליות באנטליה, בורסה, איסטנבול ואיזמיר. יחסי טורקיה–מולדובה, באתר משרד החוץ הטורקי יחסי טורקיה–מולדובה באתר משרד החוץ הטורקי אתר על יחסי מדינות
כיבוש (סרט)

כיבוש (Conquest) או מריה ולבסקה (Marie Walewska) הוא סרט ביוגרפי אמריקאי משנת 1937 עם גרטה גרבו ושרל בואייה בתפקידים הראשיים. התסריט מבוסס על הרומן "Pani Walewska" של הסופר הפולני Wacław Gąsiorowski‏ (1933), המתאר את רומן האהבה בין נפוליאון בונפרטה לפילגשו הפולנייה מריה ולבסקה (אנ'). שרל בואייה היה מועמד לפרס אוסקר לשחקן הטוב ביותר. כן היה הסרט מועמד לפרס אוסקר לעיצוב ההפקה הטוב ביותר. ינואר 1807, פרשים רוסיים (קוזקים) מתפרצים לארמונו של הרוזן ולבסקי (הנרי סטיפנסון) וגורמיס הרס רב. הרוזן הוא קשיש בן 75 ואשתו (השלישית) היא צעירה ויפה בשם מריה ולבסקה (גרטה גרבו). החיילים מתבדחים על הקשיש והצעירה ומצליפים ברוזן. לפתע מגיעה ידיעה שהצרפתים מגיעים. לארמון נכנס פאול לצ'ינסקי (ליף אריקסון) אחיה של מריה ומודיע שהוא קצין בצבא הפולני הנלחם עם הצרפתים לשחרור פולין. הוא אומר למריה שנפוליאון נמצא בבלונה והיא נוסעת לשם לחזות במצביא שישחרר את עמה. נפוליאון נפגש אתה לשיחה קצרה והיא מוצאת חן בעיניו לאחר שהיא אומרת לו שהיא רואה בו אחד שישחרר את עמה. שבועיים לאחר מכן נערך נשף מפואר בארמון של הנסיך פוניאטובסקי (הנרי גורדון) שמציג בפני נפוליאון את נכבדי העם הפולני ובתוכם הרוזן ולבסקי ואשתו מריה. נפוליאון נזכר בפגישה הקודמת שלהם ומתחיל לחזר אחריה אבל היא דוחה אותו מפני שהיא נשואה וקתולית. הוא שולח לה פרחים וכותב לה מכתבים ובהם משתמע כי היחסים ביניהם ייטיבו עם הפולנים. לביתה מגיעים הנסיך פוניאטובסקי ומכובדים פולנים המנסים לשכנע אותה כי עליה להיענות לרצונו של נפוליאון לטובת העם הפולני. היא משתכנעת והולכת לפגוש את נפוליאון מתוך "שליחות לאומית". בתחילה היא מסתייגת ממנו אבל לאחר שהוא מסביר לה שמטרתו לכבוש את אירופה ולבסס שלום, היא מתאהבת בו והופכת להיות הפילגש שלו. בעלה שמתנגד לזה, עוזב את פולין לרומא כדי לקבל שם גט באישור האפיפיור. נפוליאון ממשיך בניצחונותיו כשמריה צמודה אליו. הוא מתגרש מאשתו ז'וזפין ומריה מקווה שכעת יינשא לה. שר החוץ שלו, טאלירן (רג'ינלד אוון) ממליץ לו לשאת את מרי לואיז, בתו של פרנץ הראשון, קיסר אוסטריה על מנת לחזק את מעמדו הפוליטי ונפוליאון מקבל זאת ומודיע למריה המאוכזבת. מריה לא מגלה לנפוליאון שהיא בהיריון ממנו. היא מגיעה לפריז ומתקבלת בחמימות על ידי לטיציה רמולינו בונפרטה, אמו של נפוליאון. נולד לה בן בשם אלכסנדר. נפוליאון חווה תבוסות קשות ברוסיה ובבסוף מוגלה לאי אלבה, שם מצטרפת אליו מריה שמכירה לו בפעם הראשונה את בנם אלכסנדר. נפוליאון חדור רצון לחזור לצרפת ומריה מנסה לשכנעו לוותר על זה אבל לשווא. הוא מובס בקרב ווטרלו ונאלץ לעזוב את צרפת. הפעם האחרונה שהם נפגשים היא בנמל רושפור. נפוליאון נפרד ממריה ואלכסנדר ועולה על סירה בדרך לאנייה שתשיט אותו לסנט הלנה. מדיה וקבצים בנושא כיבוש בוויקישיתוף "כיבוש", במסד הנתונים הקולנועיים IMDb (באנגלית) "כיבוש", באתר AllMovie (באנגלית) "כיבוש", באתר Rotten Tomatoes (באנגלית) "כיבוש", במסד הנתונים הקולנועיים KinoPoisk (ברוסית) קדימון לסרט כיבוש, באתר יוטיוב כיבוש (סרט), באתר TCM מריה ולבסקי "מלכת אסתר של הפולנים", באתר "פרנקופילים"
ז'אן מרטינו

ז'אן מרטינו (בצרפתית: Jean Martinon;‏ 10 בינואר 1910 – 1 במרץ 1976) היה מנצח ומלחין צרפתי. מרטינו נולד בליון, שם החל בלימודיו, ונסע לפריז להשתלם בקומפוזיציה אצל אלבר רוסל ובניצוח אצל שארל מינש ורוז'ה דזורמיה. הוא שירת בצבא צרפת במלחמת העולם השנייה ונלקח בשבי בשנת 1940. בתקופת שביו הלחין יצירות כמו "שירת השבויים". בשנת 1943 הוא יצר מוזיקה לסרט "כוחות נסתרים". אחרי המלחמה התמנה מרטינו למנצח תזמורת הקונסרבטואר של פריז ובשנת 1946 למנצח הפילהרמונית של בורדו. תזמורות אחרות, שעמן עמד בקשרי עבודה, היו התזמורת הסימפונית של שיקגו, תזמורת דיסלדורף, התזמורת הלאומית של צרפת, התזמורת הפילהרמונית הישראלית, הפילהרמונית של לונדון ועוד. הרפרטואר שלו התמקד ביצירות מראשית המאה ה-20, משל מלחינים צרפתים ורוסים. בביצועי הבכורה של הקונצ'רטי שלו לכינור ולצ'לו ניגנו הנריק שרינג ופייר פורנייה, בהתאמה. מדיה וקבצים בנושא ז'אן מרטינו בוויקישיתוף ז'אן מרטינו, במסד הנתונים הקולנועיים IMDb (באנגלית) ז'אן מרטינו, באתר AllMusic (באנגלית) ז'אן מרטינו, באתר MusicBrainz (באנגלית) ז'אן מרטינו, באתר Discogs (באנגלית)
יחסי טורקיה–מלטה

יחסי טורקיה–מלטה הם יחסי החוץ בין מלטה לטורקיה. למלטה יש משמעות היסטורית עבור העם הטורקי כמקום בו נהרג דראגוט, אדמירל מפורסם של הצי העות'מאני, במהלך המצור הגדול על מלטה בשנת 1565. קיים בית קברות צבאי טורקי במארסה, שהוזמן על ידי הסולטאן העות'מאני בשנת 1873. שתי המדינות חברות מלאות במועצת אירופה, ארגון הסחר העולמי ואיחוד מדינות הים התיכון. כמו כן מלטה היא חברת האיחוד האירופי מאז 1 במאי 2004, ואילו טורקיה היא מועמדת לחברות באיחוד. ההתפתחויות האחרונות עזרו למסד את היחסים הדיפלומטיים בין המדינות. "הסכם של קידום הדדי והגנה על השקעות ומזכר הבנות בנושא הקמת המנגנון המדיני הייעוץ הפוליטי" בין המדינות נחתם באוקטובר 2003 באנטליה. היקף הסחר בין מלטה לטורקיה הגיע ל-1.124 מיליארד דולר בשנת 2008. נתון זה מראה עלייה של 35% בהשוואה לשנה הקודמת. המועצה העסקית הטורקית-מלטזית וארגונים עם מטרות דומות נותנים עדיפות לקידום קשרים מסחריים. מועצה זו הוקמה ב-7 בספטמבר 2007. נכון לשנת 2008, 24 חברות טורקיות פועלות במלטה, וההון הכולל של חברות אלה הוא 1.3 מיליארד דולר. המגזר הימי הוא אחד מתחומי שיתוף הפעולה בין המדינות. מכיוון שבמלטה יש את אחד המתקנים הגדולים לתיקון ספינות בים התיכון, וטורקיה מתפתחת כמדינה חשובה של בניית ספינות וצי ים. אייר מלטה וטורקיש איירליינס חתמו על הסכם שיתוף קוד בשנת 2008. הסכם שיתוף פעולה בתיירות בין שתי המדינות נחתם ב-19 בספטמבר 1997. בשנת 2008 ביקרו בטורקיה יותר מ-3,058 תיירים מלטזים. טורקיה מחזיקה במלטה שגרירות בוואלטה. מלטה מחזיקה בטורקיה שגרירות באנקרה ו-3 קונסוליות באנטליה, איסטנבול ואיזמיר. מדיה וקבצים בנושא יחסי טורקיה–מלטה בוויקישיתוף Turkey´s Political Relations with Malta / Rep. of Turkey Ministry of Foreign Affairs Thake, Conrad (1 בפברואר 2014). "The Ottoman Turkish cemetery a plea for its conservation". Malta Today. אורכב מ-המקור ב-12 ביולי 2018. {{cite news}}: (עזרה) EkoTurk News Agency (10 בספטמבר 2007). "Business council aims to boost Malta-Turkey trade links". The New Anatolian. {{cite news}}: (עזרה) MaltaMedia News (7 בספטמבר 2007). "Turkish-Maltese Business Council set up". Maltamedia. {{cite news}}: (עזרה) Turkey´s Commercial and Economic Relations with Malta / Rep. of Turkey Ministry of Foreign Affairs MaltaMedia News (11 יוני 2008). "Air Malta signs codeshare agreement". Maltamedia. {{cite news}}: (עזרה) אתר על יחסי מדינות
יחסי אוקראינה–טורקיה

יחסי אוקראינה–טורקיה הם יחסי החוץ בין טורקיה לאוקראינה. לטורקיה ואוקראינה יש כרונולוגיה ארוכה של קשר היסטורי, גאוגרפי ותרבותי. היחסים הדיפלומטיים בין שתי המדינות הוקמו בתחילת שנות ה-90 כאשר טורקיה הפכה לאחת המדינות הראשונות בעולם שהודיעה רשמית על הכרה באוקראינה הריבונית. טורקיה חברה מלאה בנאט"ו ואוקראינה מועמדת לחברות בארגון. בנוסף, שתי המדינות חברות BLACKSEAFOR ו-BSEC. בסוף ינואר 2010 הסכימו נשיא אוקראינה ויקטור ינוקוביץ' וראש ממשלת טורקיה רג'פ טאיפ ארדואן להקים אזור סחר חופשי בין המדינות במהלך שנת 2011. אבל שיחות סחר חופשי דו צדדי בוטלו בשנת 2013. לאחר סוף 2015, טורקיה ואוקראינה חוו יחסים קרובים יותר כתוצאה מהמתיחות הגוברת של שתי המדינות עם רוסיה. ב-20 באוגוסט 2016 נשיא טורקיה, רג'פ טאיפ ארדואן, אמר לנשיא אוקראינה פטרו פורושנקו כי טורקיה לא תכיר בסיפוח הרוסי לשנת 2014 של קרים; קוראים לזה "הכיבוש של קרים". ב-9 בינואר 2017 שר החוץ של טורקיה, מבולט צ'אבושולו, הצהיר כי "אנו תומכים בשלמות הטריטוריאלית של אוקראינה וגאורגיה. איננו מכירים בסיפוח אדמות אוקראינה. ב-24 בפברואר 2022, לאחר שהחלה הפלישה הרוסית לאוקראינה, הביע ארדואן את תמיכתו באוקראינה. עם זאת, ב-25 בפברואר טורקיה נמנעה מהצבעה על השעייתה של רוסיה ממועצת אירופה בטענה שהיא קוראת לדיאלוג פתוח בין הצדדים בכל נסיבות. ב-28 בפברואר, הנשיא ארדואן אישר בפומבי שהמיצרים הימיים הטורקיים ייסגרו כדי למנוע הסלמה של המלחמה, תוך שהוא גם התחייב לשמור על היחסים עם אוקראינה ורוסיה כאחד. טורקיה פעלה לפי אמנת מונטרה אשר קובעת את המדיניות ביחס למיצרים. טורקיה אירחה שיחות בין רוסיה ואוקראינה שנועדו לסיים את הפלישה. טורקיה מחזיקה באוקראינה שגרירות בקייב ו-2 קונסוליות בחרקוב ואודסה. אוקראינה מחזיקה בטורקיה שגרירות באנקרה ו-3 קונסוליות בבורסה, צ'נקלה ואיסטנבול. מדיה וקבצים בנושא יחסי אוקראינה–טורקיה בוויקישיתוף Ukraine and Turkey start forming free trade zone, UNIAN (January 25, 2010) Ukraine, Turkey may forge anti-Russian alliance in Black Sea, UNIAN (16 March 2016) Erdogan Tells Poroshenko Turkey Won't Recognize Crimea As Russian, Radio Free Europe (20 August 2016) Turkey does not review the position on Ukraine and Georgia in favor of, Ukrayinska Pravda (9 January 2017) Gumrukcu, Tuvan (2022-02-25). "Erdogan says NATO, Western reaction to Russian attack not decisive". Reuters (באנגלית). נבדק ב-2022-03-09. Reuters (2022-03-01). "Erdogan says Turkey cannot abandon ties with Russia or Ukraine". Reuters (באנגלית). נבדק ב-2022-03-09. ארדואן מארח סבב שיחות חדש; זו יחידת הרחפנים שעצרה את השיירה הרוסית, באתר ynet, 29 במרץ 2022 אתר על יחסי מדינות
עדן חלילי

עדן חלילי (נולדה ב-17 בדצמבר 1997) היא רקדנית, שחקנית ודוגמנית ישראלית. חלילי גדלה באור עקיבא. מוכרת בעיקר מהשתתפותה בקליפים כ"דיבור נגוע", "אללה מעאק" ו"סיבוב אחרון". חלילי החלה ללמוד ריקוד בגיל 10. החלה לרקוד בסטודיו wave בקיסריה ולאחר 6 שנות ריקוד נשלחה לקורס מורים בווינגייט, שם למדה אנטומיה, פיזיולוגיה ותזונה. רקדה גם בלוס אנג'לס בלונדון. חלילי רוקדת באופן מקצועי בקליפים ומלמדת בסטודיו שלה באור עקיבא ובסטודיו נוסף בחריש. בשנת 2020 שיחקה בסדרה "בני אור" בתפקיד יסמין. בנוסף בשנה זו שיחקה בסרט "אסיה" בתפקיד משני בתור נטלי. סרט זה גרם להכרתה גם בעולם הקולנוע הבינלאומי. חלילי מנהלת את סטודיו פליים לריקוד וכושר באור עקיבא אותו הקימה בשנת 2018. עדן חלילי, ברשת החברתית אינסטגרם עדן חלילי, במסד הנתונים הקולנועיים IMDb (באנגלית) עדן חלילי, באתר Rotten Tomatoes (באנגלית) עדן חלילי, באתר זוהר יעקבסון מיכל ישראלי, שווה להכיר: עדן חלילי היא התגלית הכי מפתיעה של "בני אור", באתר mako דיווחי מגדלור ניוז, מגזין שישי ● בגן עדן: הקורונה עשתה טוב לעדן חלילי מאור עקיבא, עם סרט, סדרה ופרויקט חדש, באתר מגדלור ניוז, ‏2020-12-04 אור עקיבא - Flame Studio, באתר freefit.co.il